ශ්‍රි ලංකාවේ අසහාය ගේය රචකයෙකු වූ මහගම සේකරයන් හා එක්ව, අමරදෙවයන් විසින් තනන ලද ස්වර රචනා ශාස්ත්‍රීය සිංහල පද්‍යයේ ස්වර විභේදනයන් පිළිබඳ වූ ඔහුගේ අනන්‍ය ප්‍රතිභාව ගවේෂණය කරන්නක් වුණා.මේ වන විට ඔහුගේ සංගීත භාවිතාව සමස්ත ජාතියක භාවමය ආත්මය ප්‍රවර්ථනය කරන්නක් බවට පත්ව තිබෙනවා.කාව්‍යමය නාට්‍ය , චිත්‍රපටි, නුර්ති ආදී නේක දෘෂ්‍ය කෘතීන්ට මෙන්ම ගුවන් විදුලි හා රූපවාහිනී වැඩසටහන් වෙනුවෙන් ගීත දහස් ගණනක් ගායනා කිරීමට ඔහුට හැකියාව ලැබුණා.විමලා නම් වූ සිය ආදරියගේ කුස තුළ රන්ජන නමින් අනාගත දක්ෂ සංගීතවේදියෙක් වූ පුතෙකුද සුභානි සහ ප්‍රියන්වදා නමින් ගායනයට උපන් හපන් දියණිවරැ දෙදෙනෙකුද ඇති කළ ඔහු අදටත් ලක් කලා කෙත අස්වද්දන සිහිල් දිය දහර අතර විරාජමාන මහවැලිය වන්නේය.විටෙක වාදකයෙක් , තව විටක සංගීතඥයෙක් මෙන්ම, තවත් මොහොතක අපූරු ගායකයෙක් වූ ඔහු සදාතන අමරණීය සලකුණකි.අමරදේවයන් අබිභවා යාමට කෙනෙකුට උවමනා වෙත් නම් ජන ජනප්‍රිය සුභාවිත ත්‍රිත්වයම හිස්තැන් රහිතව අනාගත වසර සියයකට ඉදිරියෙන් අතික්‍රමණය කළ යුත්තේය.